مزالنا في 5 والله حاجة ماتبدلها تغيرت الوجوه فقط بصح مزالت نفس سياسة النهب والسرقة والكذب والخداغ والوعود الزائفة تاع النظام السابق نحاولنا بيون دارو خوه اللعاب حميدة والرشام حميدة هذا تفون وكذبون وسرقون وفسدون ناس من 2002 ومسكنهمش ويسير بلاد كاملة ها بركاونا هاذي يسموها اضحوكة واعجوبة القرن و هاذ النظام مايقر فيه ومايطيحو والو ماغير الاضراب العام والعصيان الوسائل الوحيدة والفعالة لقهر النظام مكاش شعب في العالم دارهم وفشل بصح سبيطارات نقل فارماسي حوانيت تاع الشعب يخدمو بشكل يومي وعادي لله غالب مصابوش الرجال والنساء لي يوقفوهم عند حدهم يلعبو ويزيدو في الاسعار ويتحكمو بالبلاد كيما يبغو والشعب راضي وساكت وقاعد يتفرج وعاجبو الحال المهم تخطي راسو وهاذ الشعب يموت على لي يعفس عليه ويذلو ويستعبدو ويستعمرو وكي تهدركلمة الحق تولي مروكي وايادي خارجية ويضحكو غليك ويطيحولك الناس راهي تعاني اشد المعاناة تشوفو الناس كيفاش راهي عايشة تبكو الدم جابولنا رايس في 9 اشهر برك راه مشربلنا لمرار وداير فينا العجب ومعيشنا معيشة ضنكاء يروح يمد مساعدات بالملايير لتونس ولبنان والمالي وحنا يسترجع في الاموال المنهوبة على ظهورنا زادلنا في المازوت 29 دج ليسونس 45 دج الضرائب الغرامات زاد في لاسيرونس 150 ميل البيض راه 15 دج للحبة الحليب راه 35 دج للشكارة وتاع البقرة 45 دج وقلال بزابف ومينصابوش الطوماطيش 70 دج للكيلو السردين 80 الف للكيلو اللحم 130 ميل للكيلو زاد في الطوابع البريدية ب 10 دج وطلع زاد في الالكتروميناجي والتيليفونات بالملايين الطوماطيش تاع القوط 90 دج وعيش وكول يا قليل ويا بوصبع لزرق شفت وين وصلتنا يا الرخيس والشماتة والحركي ومزال الخير القدام مدامنا ساكتتين ورضيين وقابلين وقاعدين نتفرجو فيهم وهوما يسرقو وينهبو ويغرقو ويبيعو في البلاد وين راكم رايحين بهاد السكات وين اتقوا الله في انفسكم وفي هاذ البلاد الشهداء لهاد الدرجة ولات قلوبكم باردة وضمائركم ميتة ومايهمكم لا مستقبلكم لا مستقبل اولادكم والاجبال القادمة الشهداء ضحاو باعمارهم باش نعيشوا احرار ومعززين ومكرمين مشي باع نعيشو معيشة الذل والاستعباد والاستعمار و العالم كامل راه يطالب بحقوقه غير حنا روحو شوفو اسيادنا في فرنسا امريكا هونغ كونغ المغرب المانيا تونس ايطاليا اوكرانيا اليونان الارجنتين .... انا مفهمتش علاه نبغو ونعشقو في لي يذلنا ويستعمرنا ويستعبدنا يروح يمد بالملايير لتونس والمالي ولبنان ومخلي شعبو ضايع ومدمر وبطال جامي يديرو حاجة تخدم البلاد والشباب جامي لازم تخدمهم هوما ونساهم وولادهم برك والشعب يتخض وينحرق لابغا يموتو كامل اشهدوا يا ناس بلي في بلاد الخيرات والثروات والشعب ياكل ويلبس من الزبل ويبات في الزنقة ودورو ميسعاهش في جيبو واشهدوا يا ناس بلي في بلاد السدود والانهار والوديان والشعب يقعد كثرمن اشهر بلا ماء ويعمر الماء بالحمير ومزال يجري بالجيريكات والبيادن وكلش غالي وكلش يشوفو بعنيه